## Pravilnik o utvrđivanju mreže i kriterija o dostatnom broju stanica za tehnički pregled vozila

### NN 130/2003 (13.8.2003.), Pravilnik o utvrđivanju mreže i kriterija o dostatnom broju stanica za tehnički pregled vozila

# CENTAR ZA VOZILA HRVATSKE I HRVATSKI AUTOKLUB

1933

Na teme­lju
članka 280. stavka 3. Zakona o sigurnosti prometa na cestama (»Narodne novine«,
broj 59/96), te Rješe­nja Ministarstva unutar­njih poslova Republike Hrvatske
broj: 511-01-72-7693/7-93 od 5. kolovoza 1993., Nadzorni odbor Centra za vozila
Hrvatske d.d. na sjednici održanoj 1. kolovoza 2003. godine i Upravni odbora
Hrvatskog autokluba, na sjednici održanoj 29. srp­nja 2003. godine (u da­lj­njem
tekstu: stručna organizacija) donijeli su

## PRAVILNIK

### O UTVRĐIVANJU MREŽE I KRITERIJA O DOSTATNOM BROJU STANICA ZA TEHNIČKI PREGLED VOZILA

Članak
1.

(1)
Ovim pravilnikom utvrđuju se mreža i kriteriji o dostatnom broju stanica za
tehnički pre­gled vozila s obzirom na kapacitet i ­njihovu međusobnu uda­ljenost.

(2)
Ovaj pravilnik se ne primje­njuje na stanice za pre­gled traktora.

Članak
2.

(1)
Kapacitet stanice za redovni tehnički pre­gled vozila na jednu tehnološku
liniju utvrđuje se na 20.000 tehničkih pre­gleda osobnih automobila godiš­nje.

(2) Standard tehničkih pre­gleda ostalih vozila utvrđuje
se kako slijedi:

– za autobuse, te­g­ljače, radna vozila, teretne i
kombinirane automobile kao 1,61 pre­gleda osobnog automobila,

– za motocikle i lake prikolice kao 0,61 tehničkih
pre­gleda osobnog automobila,

– za prik­ljučna vozila i traktore kao jedan tehnički
pre­gled osobnog automobila.

(3) Preventivni tehnički pre­gled utvrđuje se kako
slijedi:

– za mopede, motocikle, osobne automobile ili
kombinirane automobile kao 0,35 tehničkog pre­gleda osobnog automobila,

– za autobuse, teretne automobile, radna vozila ili
prik­ljučna vozila kao 0,80 tehničkog pre­gleda osobnog automobila.

(4) Periodični tehnički pre­gled kočnica utvrđuje se
kako slijedi:

– za autobuse, teretno ili radno vozilo (hidraulični
ili zračno hidraulični kočni sustav) kao 4 pre­gleda osobnog automobila,

– za autobuse, teretno ili radno vozilo (zračni kočni
sustav) kao 6,61 pre­gleda osobnog automobila,

– za prik­ljučno vozilo (zračni kočni sustav) kao
3,22 pre­gleda osobnog automobila.

Članak 3.

(1) Stanica za redovni tehnički pre­gled vozila može
se otvoriti:

1. na uda­ljenosti cestom najma­nje preko 35 km od
najbliže stanice za redovni tehnički pre­gled vozila;

2. na
uda­ljenosti cestom od preko 15 do 35 km od najbliže stanice za redovni tehnički
pre­gled vozila, ukoliko je na tom području re­gistrirano najma­nje 5.000
vozila;

3. na
otocima na kojima nema stanice za redovni tehnički pre­gled vozila;

4. u
mjestu ili gradu u kojem postoje jedna ili više stanica za redovni tehnički pre­gled
vozila, ako je prosječan broj tehničkih pre­gleda kod ukupnog broja svih
stanica za redovni tehnički pre­gled vozila u tom mjestu ili gradu veći od
20.000 tehničkih pre­gleda godiš­nje po jednoj tehnološkoj liniji.

(2) Pod
tehničkim pre­gledom prema stavku 1. točka 4. ovog članka podrazumijeva se
zbroj redovnih i preventivnih tehničkih pre­gleda i broj periodičnih tehničkih
pre­gleda kočnica, bez obzira na vrstu vozila.

(3) Na
temelju kriterija iz ovog pravilnika nova stanica za redovni tehnički pre­gled
može se otvoriti i na s­ljedećim lokacijama: Vojnić, Se­nj, Karlobag, Gračac,
Obrovac, Čabar, Duga Resa, Marija Bistrica, Darda.

Članak 4.

(1) Stručna organizacija godiš­nje izrađuje analizu u
svrhu utvrđiva­nja potrebe za izgrad­njom novih stanica za redovni teh­nički
pre­gled vozila u Republici Hrvatskoj, na osnovi kriterija o dostatnom broju
stanica za redovni tehnički pre­gled vozila iz ovog pravilnika. O utvrđenim
potrebama za izgrad­njom novih stanica za redovni tehnički pre­gled vozila stručna
će organizacija zatražiti miš­lje­nje Ministarstva unutar­njih poslova. Ako se
Ministarstvo unutar­njih poslova ne očituje u roku od 30 dana od dana dostave
podataka o utvrđenim potrebama za izgrad­njom novih stanica, smatra se da je
suglasno s utvrđenim potrebama.

(2) Na teme­lju utvrđenih potreba za izgrad­njom
novih stanica za redovni tehnički pre­gled vozila iz stavka 1. ovog članka stručna
organizacija najma­nje jednom godiš­nje javno prikup­lja ponude za prijavu
zainteresiranih subjekata za izgrad­nju stanice za redovni tehnički pre­gled na
određenoj lokaciji, pri čemu samim pozivom za javno prikup­lja­nje ponuda
definira uvjete za sve zainteresirane subjekte za izgrad­nju stanice.

(3) Po provedenom postupku javnog prikup­lja­nja
ponuda iz stavka 2. ovog članka posebno povjerenstvo stručne organizacije obav­lja
izbor subjekta koji će na određenoj lokaciji izgraditi stanicu za redovni tehnički
pre­gled vozila.

Članak 5.

(1) Novu stanicu za redovni tehnički pre­gled vozila
u istom mjestu ili gradu nije ovlašten otvoriti onaj vlasnik ili povezano društvo
koji već u tom mjestu ili gradu ima u vlasništvu u cijelosti ili djelomice
najma­nje dvije stanice za redovni tehnički pre­gled vozila.

(2) Pod pojmom »povezano društvo« u smislu prethodnog
stavka ovog članka, a i u kontekstu cjelokupnog pravilnika, razumijeva se
povezano društvo kako ga definira Zakon o trgovačkim društvima, ali i svaki
drugi oblik poveziva­nja pri ulaga­nju kapitala u izgrad­nju stanica za redovni
tehnički pre­gled vozila (uk­ljučujući i naknadno stjeca­nje prava vlasništva
nad takvom stanicom kup­njom ili na drugi način), a bez obzira na
statusnopravni položaj ulagača (udruge i sl.), ako takav ulagač ima u vlasništvu
u cijelosti ili djelomice najma­nje dvije stanice za redovni tehnički pre­gled
vozila sukladno prethodnom stavku ovog članka.

Članak 6.

Ako vlasnik odnosno nosite­lj prava korište­nja
objekta u kojem se nalazi stanica za redovni tehnički pre­gled vozila (u da­lj­­njem
tekstu: vlasnik) otkaže ugovor na osnovi koje­g je stručna organizacija bila
ovlaštena za obav­lja­nje poslova u toj stanici, ili ako stručna organizacija
otkaže ugovor jer se vlasnik ne pridržava zakonskih propisa, ugovornih obveza
ili općih akata stručnih organizacija ili ako ometa djelatnike stanice u radu
ili na drugi način otežava rad u stanici, odnosno ako po bilo kojoj osnovi stručna
organizacija prestane obav­ljati poslove tehničkih pre­gleda vozila ili drugih
poslova u svezi s tim poslovima u toj stanici, ili ako Ministarstvo unutar­njih
poslova oduzme odobre­nje za obav­lja­nje poslova tehničkih pre­gleda u toj
stanici, stručna organizacija će samostalno, ili s drugim ili s istim vlasnikom
u tom mjestu ili gradu otvoriti drugu stanicu za redovni tehnički pre­gled
vozila, neovisno o kriterijima iz članka 2. do 5. ovog pravilnika.

Članak
7.

Stanica
za redovni tehnički pre­gled vozila je dužna obaviti, odnosno omogućiti obav­lja­nje
svih poslova u svezi s tehničkim pre­gledom i re­gistracijom vozila (plaća­nje
naknade za ceste, za uslugu, osigura­nje i sl.).

Članak
8.

(1)
Preventivne tehničke pre­glede vozila, osim periodičkog tehničkog pre­gleda kočnica,
mogu bez ograniče­nja obav­ljati stanice za redovni tehnički pre­gled vozila,
kao i posebne stanice za preventivni tehnički pre­gled vozila prijevoznika i
drugih pravnih osoba koje ispu­njavaju propisane uvjete, neovisno o kriterijima
iz članka 2. do 5. ovog pravilnika.

(2) Bliže odredbe o mreži stanica za obav­lja­nje
periodičnih tehničkih pre­gleda kočnica i uvjetima mogu se utvrditi posebnim općim
aktom koje­g donose stručne organizacije.

Članak 9.

(1) Periodične tehničke pre­glede kočnica mogu obav­ljati
stanice koje posjeduju ovlašte­nje, propisanu opremu i licencirane uposlenike.

(2) Stanice za redovni tehnički pre­gled vozila ne
smiju obav­ljati periodični tehnički pre­gled kočnica u redovitom radnom
vremenu, odnosno moraju odrediti točno vrijeme, ili dan u kojem će obav­ljati
samo periodične tehničke pre­glede kočnica.

(3) Iznimno od stavka 2. ovog članka, periodične
tehničke pre­glede kočnica u redovnom radnom vremenu mogu obav­ljati stanice za
redovni tehnički pre­gled vozila ako imaju najma­nje dvije tehnološke linije.

Članak 10.

Odredbe čl. 2. do 5. ovog pravilnika ne primje­njuju
se:

– na objekte stanica za redovni tehnički pre­gled
vozila čiji je proces izgrad­nje (kup­nja zem­ljišta, lokacijska ili građevinska
dozvola i sl.) prije stupa­nja na snagu ovog pravilnika, započela stručna
organizacija odnosno pravna ili fizička osoba koja je u tom razdob­lju zak­ljučila
ugovor sa stručnom organizacijom;

– na stanice za redovni tehnički pre­gled vozila u
slučaju kada se u istom mjestu ili gradu mije­nja lokacija stanice za redovni
tehnički pre­gled vozila, pri čemu broj stanica za redovni tehnički pre­gled
vozila u tom mjestu ili gradu ostaje isti:

– u slučaju otvara­nja nove stanice za redovni tehnički
pre­gled vozila umjesto stanice za redovni tehnički pre­gled vozila koja je
izgubila dopušte­nje za rad, ili koja godinu i više dana nije obav­ljala
djelatnost;

– ako
se na području posebne državne skrbi, u istom mjestu ili gradu, umjesto stanice
za preventivni tehnički pre­gled vozila želi otvoriti stanica za redovni tehnički
pre­gled vozila.

Članak 11.

Stupa­njem na snagu ovog pravilnika prestaju se
primje­njivati odredbe Pravilnika o utvrđiva­nju mreže i kriterija o dovo­ljnom
broju stanica za tehnički pre­gled vozila (»Narodne novine«  broj 166/98, 105/01, 34/02 i 63/02).

Članak 12.

Ovaj pravilnik stupa na snagu i primje­njuje se osmog
dana od objave u »Narodnim novinama«.

Zagreb, 1.
kolovoza 2003.  Zagreb, 29. srp­nja 2003.
I/1, broj: 1878-1/03            Broj:
5694/1.
Centar za vozila Hrvatske d.d.  Hrvatski autoklub
predsjednik Nadzornog odbora            predsjednik Upravnog odbora
**Ivan****Babovac****,** **dipl****.** **ing****.,** v.r.              **dr****.** **sc****.** **Antun****Vuji****ć,** v.r.

OBRAZLOŽENJE UZ PRIJEDLOG DONOŠENJA
NOVOG PRAVILNIKA O UTVRĐIVANJU MREŽE I KRITERIJA O DOSTATNOM BROJU STANICA ZA
TEHNIČKI PREGLED VOZILA

Pravilnik
o utvrđiva­nju mreže i kriterija o dostatnom broju stanica za tehnički pre­gled
vozila donesen je 17. prosinca 1998. godine, a objav­ljen je u »Narodnim
novinama« broj 166/98, te se nakon donoše­nja mije­njao još tri puta (izmjene i
dopune Pravilnika objav­ljene su u »Narodnim novinama« 105/01, 34/02 i 63/02).

Izmjenama i dopunama Pravilnika više puta su
redefinirani kriteriji i mjerila za otvara­nje novih stanica za redovni tehnički
pre­gled vozila (iz čl. 3. Pravilnika), propisan je postupak izrade analize
potreba za izgrad­njom novih stanica za redovni tehnički pre­gled vozila, te
postupak objave i provođe­nja javnog natječaja za izgrad­nju novih stanica za
redovni tehnički pre­gled vozila, te su uvedena nova ograniče­nja za otvara­nje
novih stanica za vlasnike ili povezana društva koja imaju u vlasništvu ili
suvlasništvu u istom mjestu ili gradu odnosno na uda­ljenosti ma­njoj od 15 km
najma­nje dvije stanice za redovni tehnički pre­gled vozila (izmjenama i dopunama
Pravilnika iz »Narodnih novina« 105/01).

Obzirom na obujam i znače­nje izmjena i dopuna
Pravilnika, praće­nje i razumijeva­nje objav­ljenog teksta Pravilnika u cjelini
je otežano i teško pre­gledno, što se moglo riješiti utvrđiva­njem pročišćenog
teksta Pravilnika. Od donoše­nja pročišćenog teksta odustalo se, nakon što je
utvrđeno da se ipak trebaju provesti još neke sitnije, ma­nje više tehničke
izmjene teksta, iz razloga usklađiva­nja sa drugim važećim općim aktima,
odnosno radi bo­lje­g pojaš­nje­nja znače­nja pojedinih odredbi.

Stoga se, umjesto pročišćenog teksta Pravilnika, predlaže donoše­nje cjelovitog novog teksta Pravilnika, premda se, kako je već istaknuto, ne radi o bilo kakvim suštinskim izmjenama, ne­go samo o pobo­ljša­njima i pojaš­nje­njima postojeće­g teksta (odredba čl. 2. st. 2. Pravilnika usklađuje se s tekstom Normativa rada i jedinstvenih elemenata za vrednova­nje rezultata rada u stanicama za tehničke pre­glede vozila, u čl. 3. se bo­lje preciziraju granice uda­ljenosti, u cijelom se tekstu pojaš­njava da se ograniče­nja odnose samo na otvara­nje novih stanica za redovni tehnički pre­gled vozila, terminologija u svezi javnog natječaja usklađuje se sa terminologijom iz važećih propisa, itd.).

Pravilnik, NN 130/2003-1933